Мерапрыемства пачалося з прывітання на сцэне спартсменаў-землякоў: удзельніцы XXVI летніх Алімпійскіх гульняў 1996 года ў Атланце, бронзавага прызёра Яраславы Паўловіч (веславанне акадэмічнае), чэмпіёна свету 2012 года, чэмпіёна Еўропы 2009 года, удзельніка ХХХ Алімпіяды 2012 года ў Лондане Аляксандра Казубоўскага (веславанне акадэмічнае), пераможцы чэмпіянату свету па гіравым спорце ў рыўку, рэкардсмена Кнігі рэкордаў Гінэса Андрэя Шумовіча і пераможцы чэмпіянату свету і Еўропы Яўгеніі Галузы (стральба кулявая). У час мерапрыемства была агучана гісторыя развіцця Нацыянальнага алімпійскага камітэта Рэспублікі Беларусь, значным дасягненнем якога стала 8-е месца ў агульнакамандным медальным заліку на XXII зімовых Алімпійскіх гульнях у Сочы.